CELEX: C2006/178/01
Language: sk
Date: 2006-07-29 00:00:00
Title: V spojených veciach C-442/03 P a C-471/03 P: Rozsudok Súdneho dvora (tretia komora) z  1. júna 2006  – P & O European Ferries (Vizcaya) SA/Diputación Foral de Vizcaya, Komisia Európskych spoločenstiev (Pomoc poskytovaná štátmi — Odvolanie — Žaloba o neplatnosť — Rozhodnutie o ukončení konania o preskúmaní pomoci podľa článku 88 ods. 2 ES — Pojem štátna pomoc — Absolútna právoplatnosť rozsúdenej veci — Pomoc, ktorú možno uznať za zlúčiteľnú s vnútorným trhom — Pomoc sociálneho charakteru — Podmienky)

29.7.2006   
            
            
               SK
            
            
               Úradný vestník Európskej únie
            
            
               C 178/1
            
         Rozsudok Súdneho dvora (tretia komora) z 1. júna 2006 – P & O European Ferries (Vizcaya) SA/Diputación Foral de Vizcaya, Komisia Európskych spoločenstiev
   (V spojených veciach C-442/03 P a C-471/03 P) (1)
   
   (Pomoc poskytovaná štátmi - Odvolanie - Žaloba o neplatnosť - Rozhodnutie o ukončení konania o preskúmaní pomoci podľa článku 88 ods. 2 ES - Pojem štátna pomoc - Absolútna právoplatnosť rozsúdenej veci - Pomoc, ktorú možno uznať za zlúčiteľnú s vnútorným trhom - Pomoc sociálneho charakteru - Podmienky)
   (2006/C 178/01)
   Jazyk konania: angličtina a španielčina
   Účastníci konania
   
      Odvolateľka (vo veci C-442/03 P): P & O European Ferries (Vizcaya) SA (v zastúpení: J. Lever, QC, J. Ellison, solicitor, a M. Pickford, barrister, za právnej pomoci E. Bourtzalas, J. Forguera Crespo, abogados)
   
      Odvolateľ (vo veci C-471/03 P): Diputación Foral de Vizcaya (v zastúpení: I. Sáenz-Cortabarría Fernández, M. Morales Isasi, abogados)
   
      Ďalší účastník konania: Komisia Európskych spoločenstiev (v zastúpení: N. Khan a J. Buendía Sierra, splnomocnení zástupcovia)
   Predmet veci
   Odvolanie podané proti rozsudku Súdu prvého stupňa Európskych spoločenstiev (prvá rozšírená komora) z 5. augusta 2003, P & O European Ferries (Vizcaya) a Diputación Foral de Vizcaya/Komisia (spojené veci T-116/01 a T-118/01), ktorým bol zamietnutý návrh na zrušenie článku 2 rozhodnutia 2001 Komisie 2001/247/ES z 29. novembra 2000 o režime pomoci aplikovanom Španielskom v prospech námornej spoločnosti Vizcaya SA, teraz pôsobiacej pod obchodným menom P & O European Ferries (Vizcaya) SA, ktorým bolo nariadené vrátenie pomoci vyhlásenej za nezlúčiteľnú s vnútorným trhom
   Výrok rozsudku
   
               1.
            
            
               Odvolania sa zamietajú.
            
         
               2.
            
            
               P & O European Ferries (Vizcaya) SA a Diputación Foral de Vizcaya sú povinní nahradiť trovy konania.
            
         
      (1)  Ú. v. EÚ C 7, 10.1.2004 a C 21, 24.1.2004.